Oʻzbekiston Respublikasi turizm salohiyatini rivojlantirish uchun qulay sharoitlar yaratish boʻyicha qoʻshimcha tashkiliy chora-tadbirlar toʻgʻrisida
(decree, 2023-06-05)

Respublikaning turizm salohiyatini, birinchi navbatda investitsiyalarni faol jalb qilish, sohaga innovatsion gʻoya va texnologiyalarni joriy etish, shuningdek, mamlakatning boy tabiiy, madaniy va tarixiy merosining mavjud resurslari va imkoniyatlaridan har tomonlama foydalanish hisobiga rivojlantirish uchun yanada qulay sharoitlar yaratish maqsadida: 1. 2018-yil 10-fevraldan boshlab Isroil davlati, Indoneziya Respublikasi, Koreya Respublikasi, Malayziya, Singapur Respublikasi, Turkiya Respublikasi va Yaponiya fuqarolari, shuningdek, Oʻzbekiston Respublikasiga muntazam aviaqatnovlarni amalga oshiruvchi xorijiy aviakompaniyalar havo kemalari ekipajining aʼzolari uchun Oʻzbekiston Respublikasi hududiga kirgan kundan eʼtiboran 30 kunlik muddatga vizasiz rejim belgilansin. 11. Fuqarolari uchun Tashqi ishlar vazirligiga turistik vaucherni yoki Oʻzbekiston Respublikasiga taklif qilayotgan yuridik yoki jismoniy shaxsning murojaatnomasini taqdim etishga oid talab bekor qilinishini hamda hujjatlarni qabul qilish kuni hisobga olinmagan holda ikki ish kuni mobaynida vizani rasmiylashtirishni nazarda tutadigan turizm vizalarini rasmiylashtirishning soddalashtirilgan tartibi joriy qilinadigan mamlakatlar roʻyxati 1-ilovaga muvofiq tasdiqlansin. 3. Oʻzbekiston Respublikasi Vazirlar Mahkamasi huzuridagi Davlat personallashtirish markazi Tashqi ishlar vazirligi, Turizmni rivojlantirish davlat qoʻmitasi, Moliya vazirligi va boshqa manfaatdor vazirliklar va idoralar bilan birgalikda 2018-yil 1-iyuldan boshlab elektron kirish vizalarini berish tizimi ishga tushirilishini taʼminlasin. 4. Oʻzbekiston Respublikasi Turizmni rivojlantirish davlat qoʻmitasi huzuridagi “Milliy turizm mahsulotini targʻib qilish markazi” DUK Oʻzbekiston Respublikasi Turizmni rivojlantirish davlat qoʻmitasi huzuridagi “Milliy PR-markazi” DUK etib qayta tashkil etilsin, unga respublikaning turizm salohiyatini targʻib qilishni tashkil etish boʻyicha vazifalar yuklatilsin. Oʻzbekiston Respublikasi Turizmni rivojlantirish davlat qoʻmitasi budjetdan tashqari Turizm sohasini qoʻllab-quvvatlash jamgʻarmasi mablagʻlari hisobidan: 2018-yil 1-martiga qadar “Milliy PR-markazi” DUK uchun zamonaviy va yuqori texnologik suratga olish uskunalari, avtotransport vositalari, shu jumladan yuqori oʻtish qobiliyatiga ega boʻlgan avtotransport vositalarini sotib olishni oʻz ichiga oluvchi zaruriy moddiy-texnik bazasi yaratilishini, shuningdek, ijara toʻlovisiz zaruriy xonalar ajratilishini; 2018-yil 1-apreliga qadar ijodiy va suratga olish guruhlarini, shu jumladan xorijiy mutaxassislarni jalb qilish yoʻli bilan shakllantirishni, shuningdek, ularni taʼminlash va moddiy ragʻbatlantirish uchun zaruriy mablagʻlar ajratilishini; shakllantirilgan ijodiy va suratga olish guruhlarining ssenariylar va suratga olish ishlari konsepsiyasini ishlab chiqish, respublika hududlariga ijodiy ekspeditsiyalar va xizmat safarlari, shuningdek, mamlakatning turizm salohiyatini targʻib qilish boʻyicha materiallarni tayyorlaydigan boshqa ijodiy guruhlar faoliyatini doimiy asosda, shu jumladan autsorsing orqali moliyalashtirilishini taʼminlasin. 5. Oʻzbekiston Respublikasi Turizmni rivojlantirish davlat qoʻmitasi, Xalq taʼlimi vazirligi, Oliy va oʻrta maxsus taʼlim vazirligi, Oʻzbekiston yoshlar ittifoqi, Oʻzbekiston Kasaba uyushmalari federatsiyasi kengashi, Oʻzbekiston Xotin-qizlar qoʻmitasi, Oʻzbekiston “Mahalla” xayriya jamoat fondi hamda Oʻzbekiston faxriylarining ijtimoiy faoliyatini qoʻllab-quvvatlash “Nuroniy” jamgʻarmasining quyidagi aholi qatlamlari uchun respublika hududlari boʻylab turizm-ekskursiya turlari tashkil etilishini koʻzda tutuvchi “Oʻzbekiston boʻylab sayohat qil!” ichki turizmni rivojlantirish dasturini (keyingi oʻrinlarda — Dastur) amalga oshirish toʻgʻrisidagi taklifi maʼqullansin: taʼlim muassasalari oʻquvchilari uchun — taʼtil davri va dam olish kunlarida; tashkilotlar xodimlari uchun — dam olish kunlarida, umummilliy bayramlar va taʼtil kunlarida, ayniqsa turizm mavsumi sust davrda; aholining ijtimoiy zaif qatlamlari, pensionerlar, urush va mehnat faxriylari uchun — sanatoriy-kurortlarda dam olishdan faol foydalangan holda yil davomida; keksalar, yosh oilalar, fuqarolar yigʻinlari faollari, xotin-qizlar va boshqa jamoat birlashmalari vakillari uchun — turizm mavsumi sust davrda. 6. Oʻzbekiston Respublikasi Turizmni rivojlantirish davlat qoʻmitasi: bir oy muddatda Dasturni amalga oshirish boʻyicha amaliy chora-tadbirlar rejasini tasdiqlash uchun kiritsin; Savdo-sanoat palatasi, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi bilan birgalikda bir oy muddatda turizm xizmatlari koʻrsatuvchi tadbirkorlik subyektlarining sifat, xavfsizlik va narxlarning raqobatbardoshligi mezonlaridan kelib chiqib Dasturda ishtirok etish hamda ularning Dasturni amalga oshirish doirasida oʻzaro hamkorlik qilish mexanizmlarini belgilasin; 2018-yilning 1-martiga qadar oʻzining rasmiy veb-saytida Dasturda ishtirok etish shartlari, turizm-ekskursiya dasturlarini tashkil etish mexanizmlari haqidagi, hamkor tashkilotchilar va ular tomonidan koʻrsatiladigan xizmatlar roʻyxatlari hamda boshqa zaruriy maʼlumotlarni joylashtirsin. 7. Oʻzbekiston Respublikasi Tashqi ishlar vazirligi manfaatdor vazirlik va idoralar bilan birgalikda Oʻzbekiston Respublikasining tuzilgan xalqaro shartnomalarini mazkur Farmonning talablariga muvofiq qayta koʻrib chiqilishini taʼminlasin. 8. Quyidagilar: a) asosiy faoliyat turi tematik xiyobonlar xizmatlarini tashkil qilish boʻlgan yuridik shaxslarni ular tomonidan tematik xiyobonlar 2022-yil 1-iyuldan kechiktirmay foydalanishga topshirilganda foydalanishga topshirilgan sanadan eʼtiboran 3 yil muddatga — yuridik shaxslardan olinadigan foyda soligʻi, yer soligʻi va mol-mulk soligʻi, shuningdek, aylanmadan olinadigan soliqni toʻlashdan; b) tematik xiyobonlar, mehmonxona va boshqa joylashtirish vositalarini 2024-yilning 1-yanvariga qadar — belgilangan tartibda tasdiqlanadigan roʻyxatlarga koʻra tematik xiyobonlar, mehmonxona va boshqa joylashtirish vositalarini qurish, qayta taʼmirlash va jihozlash uchun asbob-uskunalar, texnika, xomashyo, butlovchi buyumlar va ehtiyot qismlar, qurilish va boshqa materiallarni (shu jumladan mebel va inventar) olib kirish uchun bojxona bojini toʻlashdan; v) tadbirkorlik faoliyati subyektlarini 2024-yilning 1-yanvariga qadar — Oʻzbekiston Respublikasi hududiga olib kirilayotgan: ishlab chiqarilganiga 5 yildan ortiq boʻlmagan, yoʻlovchilarni tashishda foydalaniladigan va haydovchidan tashqari sakkiz va sakkiztadan ortiq oʻrindiqlarga ega boʻlgan transport vositalari; dor (osma) yoʻllarni, togʻ-changʻi koʻtargichlar, funikulyorlar va boshqa oʻxshash obyektlar va inshootlarni qurish, qayta taʼmirlash va jihozlash uchun asbob-uskunalar, mexanizmlar va ehtiyot qismlar, shuningdek, aerostatlar (havo sharlari), elektromotorli qayiq, qorda harakatlanishga moʻljallangan maxsus transport vositalari (TIF TN kodi 8703 10) va kvadrotsikllar uchun belgilangan tartibda tasdiqlanadigan roʻyxatlarga koʻra bojxona bojini toʻlashdan ozod etilsin. 10. Belgilansinki: 2018-yilning 1-yanvaridan eʼtiboran turizm mahsulotlarini sotish va/yoki turizm xizmatlarini onlayn bron (band) qilish boʻyicha xizmat koʻrsatuvchi xoʻjalik yurituvchi subyektlarning soliqqa solinadigan bazasi elektron xizmatlarni, jumladan, elektron toʻlovlar, bron (band) qilish, ekvayring va boshqa xizmatlarni, shuningdek, turizm xizmatlarining zamonaviy turlarini taklif qiluvchi ixtisoslashtirilgan internet-saytlar va portallarni yoʻlga qoʻyishga yoʻnaltirilgan xarajatlar miqdoriga kamaytiriladi; jamoat joylarida Internet tarmogʻiga simsiz bepul ulanish hududlarini (Wi-Fi) barpo etgan operatorlar, provayderlar va boshqa xoʻjalik yurituvchi subyektlar foydalanuvchilarning shaxsini majburiy tartibda aniqlagan holda tegishli sifatdagi ulanishni taʼminlashlari lozim; oʻz hududida Internet tarmogʻiga simsiz bepul ulanish hududlarini (Wi-Fi) oʻrnatgan xoʻjalik yurituvchi subyektlarning soliq solinadigan bazasi, shu jumladan yagona soliq toʻlovi boʻyicha bazasi tegishli sifatdagi simsiz ulanish hududini kengaytirish uchun asbob-uskunalarni xarid qilish va internet-trafikni sotib olishga yoʻnaltirilgan xarajatlar miqdoriga kamaytiriladi; jamoat joylarida Internet tarmogʻiga simsiz bepul ulanish hududlarini (Wi-Fi) barpo etgan operatorlar, provayderlar va boshqa xoʻjalik yurituvchi subyektlarga bunday hududlarni tashkil etgan joylarda 18 kv.m.dan ortiq boʻlmagan oʻlchamdagi reklama banneri yoki romlarini oʻrnatish huquqi begʻaraz asosda va mahalliy davlat hokimiyati organlarining tegishli ruxsatlarini olmasdan taqdim etiladi; Internet tarmogʻiga simsiz bepul ulanish hududlarida (Wi-Fi) taqdim etilayotgan xizmatlar sifatini nazorat qilish Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi huzuridagi Aloqa, axborotlashtirish va telekommunikatsiya texnologiyalari sohasida nazorat boʻyicha inspeksiya tomonidan amalga oshiriladi. 11. Turizmni rivojlantirish davlat qoʻmitasi va Investitsiyalar boʻyicha davlat qoʻmitasining mehmonxonalarni, tutash yoʻl, muhandislik va kommunikatsiya infratuzilmalarini qurish boʻyicha investitsiya loyihalarini birgalikda moliyalashtirish uchun Oʻzbekiston Respublikasi Tiklanish va taraqqiyot jamgʻarmasining 200 mln. AQSh dollari miqdoridagi kredit liniyasini ochish toʻgʻrisidagi takliflariga rozilik berilsin. Oʻzbekiston Respublikasining Tiklanish va taraqqiyot jamgʻarmasi ikki oy muddatda tijorat banklari tomonidan tadbirkorlik subyektlariga quyidagi shartlarda kreditlar ajratilishi uchun ularga kredit liniyalarini ochsin: mehmonxonalar va tutash yoʻl, muhandislik va kommunikatsiya infratuzilmalari obyektlari uchun import uskunalar va texnologiyalarni xarid qilish uchun kredit muddati 15 yilni (imtiyozli davr — 5 yil) tashkil qiladi. Maqsadli kredit liniyasining mablagʻlari hisobiga bitta mijoz uchun ajratiladigan kredit hajmi loyiha qiymatining 50 foizidan oshmasligi lozim; kreditlar vakolatli tijorat banklarining investitsiya loyihasini amalga oshirishning iqtisodiy va moliyaviy maqsadga muvofiqligi toʻgʻrisidagi ijobiy qarorlari asosida beriladi. Bunda, bir qarz oluvchiga beriladigan kredit miqdori bitta investitsiya loyihasi uchun 10 mln. AQSh dollaridan oshmasligi lozim. 12. Oʻzbekiston Milliy teleradiokompaniyasining “Dunyo Boʼylab” telekanali Oʻzbekiston Respublikasi Turizmni rivojlantirish davlat qoʻmitasining ichki turizm, dam olishning faol turlari va sport turizmini rivojlantirish, madaniy meros obyektlari va tabiiy boyliklar, shu jumladan muhofaza etiladigan tabiiy hududlarni saqlash va ulardan foydalanish boʻyicha oʻtkaziladigan tadbirlarni yoritish masalalari boʻyicha bosh axborot hamkori sifatida belgilansin. 13. Oʻzbekiston Respublikasi Turizmni rivojlantirish davlat qoʻmitasi manfaatdor vazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda oʻn kunlik muddatda mazkur Farmonni hisobga olgan holda kirish turizmini rivojlantirish, ichki turizmning jadal rivojlanishini taʼminlash, shuningdek, Oʻzbekiston Respublikasi Turizmni rivojlantirish davlat qoʻmitasining vakolatlari va tuzilmasini qayta koʻrib chiqish boʻyicha chora-tadbirlarni nazarda tutuvchi Oʻzbekiston Respublikasi Prezidenti qarorlarining loyihalarini ishlab chiqsin va kiritsin. 14. Oʻzbekiston Respublikasi Prezidentining ayrim farmonlariga 2-ilovaga muvofiq oʻzgartirishlar kiritilsin. 15. Oʻzbekiston Respublikasi Turizmni rivojlantirish davlat qoʻmitasi tegishli vazirlik va idoralar bilan birgalikda ikki oy muddatda qonunchilikka mazkur Farmondan kelib chiqadigan oʻzgartirish va qoʻshimchalar toʻgʻrisida takliflarni Oʻzbekiston Respublikasi Vazirlar Mahkamasiga kiritsin. Vazirlik va idoralar bir oy muddatda ular tomonidan qabul qilingan normativ-huquqiy hujjatlarni ushbu Farmon bilan muvofiqlashtirsin. 16. Mazkur Farmonning ijrosini nazorat qilish Oʻzbekiston Respublikasining Bosh vaziri — Turizm, sport, madaniy meros, transport logistikasi va xizmatlar sohalarida davlat-xususiy sheriklik hamda raqamlashtirishni rivojlantirish masalalari boʻyicha muvofiqlashtiruvchi kengash raisi A.N. Aripov, Oʻzbekiston Respublikasi Bosh vazirining oʻrinbosari S.R. Xolmuradov va Oʻzbekiston Respublikasi Turizmni rivojlantirish davlat qoʻmitasining raisi A.A. Abduxakimov zimmasiga yuklansin. 1. Jazoir Xalq Demokratik Respublikasi 2. Antigua va Barbuda 3. Misr Arab Respublikasi 4. Barbados 5. Beliz 6. Venesuela Bolivar Respublikasi 7. Urugvay Sharqiy Respublikasi 8. Gabon Respublikasi 10. Quvayt Davlati 11. Grenada 12. Shri-Lanka Demokratik Sotsialistik Respublikasi 13. Dominikana Respublikasi 14. Iordaniya Hoshimiylar Qirolligi 15. Eron Islom Respublikasi 16. Xitoy Xalq Respublikasi, shu jumladan Xitoy Xalq Respublikasining Gonkong va Makao maxsus maʼmuriy hududlari 17. Koreya Xalq Demokratik Respublikasi 18. Gayana Kooperativ Respublikasi 19. Bahrayn Qirolligi 20. Butan Qirolligi 21. Kambodja Qirolligi 22. Marokash Qirolligi 24. Tonga Qirolligi 25. Laos Xalq Demokratik Respublikasi 26. Livan Respublikasi 27. Maldiv Respublikasi 28. Meksika Qoʻshma Shtatlari 29. Koʻp millatli Boliviya Davlati 30. Samoa Mustaqil Davlati 31. Bangladesh Xalq Respublikasi 32. Albaniya Respublikasi 33. Angola Respublikasi 34. Vanuatu Respublikasi 35. Gana Respublikasi 36. Gvatemala Respublikasi 37. Gonduras Respublikasi 38. Hindiston Respublikasi 39. Kabo-Verde Respublikasi 40. Kamerun Respublikasi 41. Kiribati Respublikasi 42. Kolumbiya Respublikasi 43. Kosta-Rika Respublikasi 44. Kot-dʼIvuar Respublikasi 45. Kuba Respublikasi 46. Mavrikiy Respublikasi 47. Shimoliy Makedoniya Respublikasi 48. Marshall Orollari Respublikasi 49. Nauru Respublikasi 50. Nikaragua Respublikasi 51. Palau Respublikasi 52. Panama Respublikasi 53. Paragvay Respublikasi 54. Peru Respublikasi 55. Seyshel Orollari Respublikasi 56. Senegal Respublikasi 57. Surinam Respublikasi 58. Trinidad va Tobago Respublikasi 59. Fiji Respublikasi 60. Filippin Respublikasi 61. Ekvador Respublikasi 62. El-Salvador Respublikasi 63. Sent-Vinsent va Grenadin 64. Sent-Lyusiya 65. Amerika Qoʻshma Shtatlari 66. Solomon Orollari 67. Bagama Orollari Hamdoʻstligi 68. Dominikana Hamdoʻstligi 69. Vyetnam Sotsialistik Respublikasi 70. Ummon Sultonligi 71. Tunis Respublikasi 72. Nepal Federativ Demokratik Respublikasi 73. Mikroneziya Federativ Shtatlari 74. Sent-Kits va Nevis Federatsiyasi 75. Janubiy Afrika Respublikasi 76. Yamayka 1. Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida”gi 2005-yil 11-apreldagi PF-3594-son Farmonidagi: 1) 2-bandning ikkinchi xatboshisi quyidagi tahrirda bayon etilsin: “koʻrsatib oʻtilgan korxonalarni Toshkent shahri va Toshkent viloyatidan tashqari respublikaning barcha shaharlari va aholi yashash joylarida joylashtirish. Bunday hududiy cheklov turizm sohasida faoliyat koʻrsatuvchi korxonalarga tatbiq etilmaydi”; 2) ilovadagi 21-band quyidagi tahrirda bayon etilsin: “21. Turizm: mehmonxona xizmatlari; turizm xizmatlari; tematik xiyobonlarni tashkil qilish (turli yoshdagi tashrif buyuruvchilarning ehtiyojini qondirishga qaratilgan xizmatlarni koʻrsatuvchi bitta yoki bir nechta mavzu boʻyicha tashkil qilingan koʻngilochar xiyobon, xiyobonlar ansambli)”. 2. Oʻzbekiston Respublikasi Prezidentining “Oʻzbekiston Respublikasining turizm sohasini jadal rivojlantirishni taʼminlash chora-tadbirlari toʻgʻrisida”gi 2016-yil 2-dekabrdagi PF-4861-son Farmonida: 4-bandning toʻrtinchi xatboshisidagi “2018-yil 1-yanvardan boshlab”, “majburiy” soʻzlari tegishlicha “2018-yil 1-apreldan boshlab”, “ixtiyoriy” soʻzlari bilan almashtirilsin; 12-bandning uchinchi xatboshisi quyidagi tahrirda bayon etilsin: “belgilangan tartibda tasdiqlanadigan roʻyxatlarga koʻra mehmonxona va boshqa joylashtirish vositalarini qurish, rekonstruksiya qilish va jihozlash uchun Oʻzbekiston Respublikasida ishlab chiqarilmaydigan asbob-uskunalar, texnika, xomashyo, butlovchi buyumlar va ehtiyot qismlar, qurilish va boshqa materiallarni olib kirish uchun bojxona toʻlovlaridan (bojxona rasmiylashtiruvi uchun yigʻimlardan tashqari)”.